ז' בתמוז, תשפ"ה

3/7/25

**המדינה שבדרך, מלחמות ישראל ותקומה**

משרד החינוך קבע כי יש לחזק את הזהות היהודית בבתי הספר. בהתאם לכך ולצורך יישום מדיניות זו, מוצע להוסיף תוכניות חינוכיות ומענים לסל "מורשת וזהות יהודית" בתוכנית הגפ"ן, כולל ביקורים באתרים ובמוזיאונים, ולהרחיב את אפשרויות הבחירה למנהלים.

**נימוק המדיניות המוצעת**

הרחבת סל האפשרויות בגפ"ן תאפשר יישום של מדיניות המשרד לחיזוק הזהות היהודית ולשיפור איכות החינוך בישראל במענה רחב, מגוון ואיכותי. שילוב גופים חיצוניים בפעילות בתי הספר אינו מחליף את התוכניות המשרדיות, אלא מוסיף עליהן. סל האפשרויות מעניק למנהלי בתי הספר אוטונומיה וגמישות בבחירת מענים חינוכיים בהתאם לצרכים הייחודיים של תלמידיהם ושל קהילתם, לחזון בית הספר ולהרכבו החברתי-תרבותי. יש לציין כי כל גוף חיצוני שאושר במכרז המאגר (ספקי גפ"ן) עובר תהליך בקרה מקצועית. המשך חיזוק מנגנוני הפיקוח וההערכה יבטיח שההדרכה והתכנים המוצעים יהיו ברמה גבוהה.

**המדינה שבדרך, מלחמות ישראל ותקומה**

בקטגוריה זו בתת הסל נכללים תוכניות ומענים חינוכיים שעוסקים במדינה שבדרך, במלחמות ישראל ובמורשת קרב. נושאים אלו נוגעים בלב ההיסטוריה וההוויה של מדינת ישראל. מלחמות ישראל, מאז הקמת המדינה ועד היום, הציבו אתגר משמעותי ואבן דרך בתולדות הציונות והעם היהודי במדינתו, וקורותיהן עיצבו את תודעתנו הלאומית ואת ערכי הרעות, הערבות ההדדית, הנחישות, המסירות והנאמנות למדינת ישראל. משום שמורשת זו מעצבת את הזהות הישראלית, חובה עלינו לזכור אותה ולהעבירה לדורות הבאים. התוכניות והמענים בתת סל זה מסייעים להבין ולהפנים את הקשר העמוק שבין תולדות מלחמות ישראל לבין הבסיס הערכי של אהבת הארץ והכרתה ומעמיקים את בסיס הידע ההיסטורי החשוב לעם הרוצה עתיד. דבר זה עולה בקנה אחד עם מטרות החינוך המפורטות בחוק החינוך הממלכתי.

**חבל תקומה**

סיורים לצפון מערב הנגב (שדרות רבתי, אופקים, יישובים במועצות האזוריות אשכול, חוף אשקלון, שדות נגב, שער הנגב, וכו'), לאתרים ולאנדרטות המסמלים את הגבורה של היישובים שנפגעו בשבעה באוקטובר ובמהלך מלחמת חרבות ברזל, של כוחות הביטחון ושל חיילי צה"ל. התלמידים יבקרו באתרים, ייפגשו עם דמויות מעוררות השראה, יזדהו עם סיפורי האנשים והמקומות, יוקירו את גבורתם ויכירו את הגיאוגרפיה של חבל ארץ זה. מתווה הסיורים שיתואם עם מורי השל"ח ועם רכזי הטיולים. יודגש כי יש לפעול בכפוף להנחיות הלשכה לתיאום טיולים וחדר מצב וכי יש לקיים הכנה רגשית חברתית וערכית לתלמידים טרם היציאה לשטח ועל פי נוהל שהוציאו אגף שפ"י ומינהל חברה ונוער. [לפרטים נוספים](https://docs.google.com/document/d/10Zpf_SOvRL0Qjjs7NoKF0uNrZBl5l5IYzn881f_OEzk/edit?usp=sharing)

**מטרות תת הסל**

* עידוד גילויי מנהיגות, חיזוק החוסן האישי והקהילתי, הדגשת ערך הנתינה והתרומה לקהילה ולחברה
* הגברת הנכונות והמוכנות לשירות צבאי משמעותי
* העמקת תחושת הזהות והשייכות הלאומית למדינת ישראל כמדינה יהודית ודמוקרטית.

**תנאי סף לשילוב תוכניות ומענים בתת הסל**

1. מוזיאונים ואתרים המתייחסים לתקופות ממלחמת העולם הראשונה בשנת 1914, המדינה שבדרך, המנדט הבריטי ועד היום.
2. סיורים בחבל תקומה, בצפון מערב הנגב – יתקיימו על פי תוכנית חינוכית באישור רכז הטיולים הבית ספרי תחת יוזמות. אפשר להשתמש בסל יוזמות לאוטובוסים ולהדרכה בהתאם לתת הסל.

**רשימת התוכניות והמענים העומדים בתנאי הסף שצוינו לעיל ויוכרו כחלק מאחוזי החובה (4%) שיש להקצות לסל מורשת וזהות יהודית**

* 1. רשימת מוזיאונים ממאגר התוכניות החינוכיות –- על פי טבלה מתכללת המצורפת
  2. תוכניות מתת סל מענים חברתיים-ערכיים-קהילתיים
  3. אתרים תחת המועצה לשימור אתרים
  4. מוזיאונים הנתמכים על ידי המשרד (תחת מענים חברתיים קהילתיים, המועצה לשימור אתרים, בתת סל חינוך במוזיאונים ובסלים נוספים).

**פירוט התוכניות בתת סל מענים חברתיים-ערכיים-קהילתיים (סעיף 2)**

| **מספר** | **מספר תוכנית** | **שם תוכנית** | **שם הארגון** |
| --- | --- | --- | --- |
| 1 | 25538 | בונים קיבוץ בנגב (מוזיאון יד מרדכי) | מוזיאון יד מרדכי |
| 2 | 39289 | חדר בריחה במוזיאון בית בן-גוריון | בית בן-גוריון |
| 3 | 42007 | חפש את הסליק | חצר הראשונים עין שמר |
| 4 | 44413 | הכי חלוצי זה הכי ישראלי | חצר הראשונים עין שמר |
| 5 | 38711 | מוזיאון הלוחם היהודי במלחמת העולם השנייה ע"ש חיים הרצוג (מוזיאון הלוחם היהודי) | העמותה להקמת מוזיאון ללוחם היהודי במלחמת העולם השנייה |
| 6 | 25491 | משואה לתקומה ביד מרדכי (מוזיאון יד מרדכי) | מוזיאון יד מרדכי |
| 7 | 25533 | משואה לתקומה לחטיבות ביניים | מוזיאון יד מרדכי |
| 8 | 37175 | סיפורו של "הידיד" אורד צ'ארלס וינגייט | מוזיאון בית שטורמן – מוזיאון ומכון לידיעת האזור |
| 9 | 41689 | תערוכות וסדנאות בבתי ספר יסודיים – שואה ותקומה | מוזיאון יד מרדכי |
| 10 | 17278 | ליל הגשרים - חדר בריחה (אסקייפ רום) | בית יגאל אלון – מרכז הנצחה |
| 11 | 17324 | כ"ט בנובמבר | בית יגאל אלון – מרכז הנצחה |
| 12 | 17914 | תלמידים לובשים מדים | בית יגאל אלון – מרכז הנצחה |
| 13 | 41796 | הרובע בתש"ח (בעקבות לוחמים) | חצר היישוב הישן ע"ש יצחק קפלן |
| 14 | 34357 | חלום לך ירושלים | מוזיאון מגדל דוד |
| 15 | 34655 | השער לירושלים | מוזיאון מגדל דוד |

[**אתרים תחת המועצה לשימור אתרים במאגר מספר 15522 (סעיף 3)**](https://shimur.org/sitesgefen/)

| **המדינה שבדרך** | |
| --- | --- |
| המרכז להנצחת חיילי אנז"ק | באר שבע |
| מוזיאון סטרומה | באר שבע |
| מצפה בית אשל | באר שבע |
| כפר הנוער החקלאי כדורי | בי"ס כדורי |
| מצודת ביריה | ביריה |
| הצריף של משפחת בן-צבי | בית קשת |
| בית מורשת משטרת ישראל | בית שמש |
| מצפה גבולות | גבולות |
| מתחם מורשת שובך יוני הדואר הצה"לי | גבעת ברנר |
| בית אהרנסון – מוזיאון ניל"י | זיכרון יעקב |
| "לגעת בנצח" – בית הדסה | חברון |
| מצודת חוקוק | חוקוק |
| מוזיאון העפלה וחיל הים ע"ש דוד הכהן | חיפה |
| חומה ומגדל – חניתה | חניתה |
| יגור זה סיפור – מסלול יגור | יגור |
| מוזיאון אסירי המחתרות – ירושלים | ירושלים |
| מרכז מורשת מנחם בגין | ירושלים |
| צריף הנשיא יד יצחק בן-צבי | ירושלים |
| אתר הסליקים | כפר גלעדי |
| מוזיאון בית השומר | כפר גלעדי |
| מוזיאון בית הגדודים | מושב אביחיל |
| מרכז מבקרים מקווה ישראל | מקווה ישראל |
| משטרת נהלל ההיסטורית | משטרת נהלל |
| אתר מערת הפלמ"ח | משמר העמק |
| המוזיאון הפתוח בנגבה | נגבה |
| הסליק בנהלל | נהלל |
| מוזיאון בית שטורמן | עין חרוד מאוחד |
| מוזיאון אסירי המחתרות – עכו | עכו |
| מחנה המעפילים עתלית | עתלית |
| בית אברהם שפירא | פתח תקווה |
| מצפה רביבים | רביבים |
| אתר הראשונים בנגב | רוחמה |
| מכון איילון | רחובות |
| שביל מורשת רמת יוחנן | רמת יוחנן |
| צריף בן-גוריון | שדה בוקר |
| בית חנה סנש | שדות ים |
| מוזיאון האצ"ל בשוני | שוני |
| בית בן גוריון | תל אביב-יפו |
| בית העצמאות | תל אביב-יפו |
| מוזיאון ה"הגנה" | תל אביב-יפו |
| מוזיאון האצ"ל בית ז'בוטינסקי | תל אביב-יפו |
| מוזיאון לח"י | תל אביב-יפו |
| מוזיאון מכון ז'בוטינסקי | תל אביב-יפו |
| מוזיאון חצר תל חי | תל חי |
| מוזיאון ראשון לציון | ראשון לציון |

| **מלחמות ישראל** | |
| --- | --- |
| מוזיאון אילת עירי | אילת |
| פארק נהריים | אשדות יעקב |
| מוזיאון הרעות | גליל עליון |
| נהריים בגשר (גשר הישנה) | גשר |
| מוזיאון אלי כהן | הרצליה |
| מוזיאון חוסמסה יד ל"הגנה" | חולון |
| אתר שחזור הקרב בתש"ח | יד מרדכי |
| גבעת התחמושת – מוזיאון ששת הימים | ירושלים |
| בית לוי אשכול | ירושלים |
| מרכז מורשת גוש עציון | כפר עציון |
| מוזיאון יד לשריון | לטרון |
| אתר המורשת וההנצחה גולני | מחלף גולני |
| מצודת יואב | מצודת יואב |
| יד לאישה העברייה הלוחמת | ניצנים |
| מעוז מול עזה | סעד |
| בארות בנגב | עלומים |
| תחנת הרכבת ההיסטורית בצמח | צמח |
| גן לאומי קסטל | קסטל |
| ח'אן שער הגיא | שער הגיא |
| בית הפלמ"ח | תל אביב-יפו |
| מוזיאון האצ"ל בתש"ח – בית גידי | תל אביב-יפו |

**מוזיאונים הנתמכים על ידי המשרד (סעיף 4)**

| **מספר** | **שם המוזיאון** | **מיקום** | **הפעילות** |
| --- | --- | --- | --- |
| 1 | **מוזיאון ראשון לציון** | **ראשון לציון** | **היהלום שבכתר –** בגרות חליפית בתוכנית יהלום |
| 2 | **בית אהרנסון – מוזיאון ניל"י** | **זיכרון יעקב** | **סיפורה של ניל”י** |
| **אהרון אהרונסון** |
| **סיפורן של שתי מנהיגות: אסתר המלכה ושרה אהרנסון** |
| **לימוד, גילוי וחקר במוזיאון ניל"י** |
| **גלגולו של חפץ בשרשרת הדורות** |
| **בין עבר לעתיד – קבלת זהות, קבלת אחריות** |
| 3 | **בית יגאל אלון** | **קיבוץ גינוסר** | **"ליל הגשרים" – חדר בריחה** |
| **כ"ט בנובמבר** |
| **תלמידים לובשים מדים** |
| 4 | **מוזיאון בית חיים שטורמן** | **עין חרוד** | **"הידיד" – תוכנית מנהיגות בהשראת דמותו ופועלו של אורד צ'ארלס וינגייט בעין חרוד** |
| 5 | **מוזיאון חצר הישוב הישן** | **ירושלים** | **הרובע בתש"ח** |
| 6 | **מוזיאון עקבות בעמק** | **גן השלושה (הסחנה)** | **נהיה כולנו חלוצים** |
| **"הו, שומר מה מליל"** |
| 7 | **מוזיאון חצר תל חי** | **תל חי** | **סיור במוזיאון תל חי** |
| **סיור י"א באדר** |
| **יום מנהיגות לנוער י"א באדר** |
| **בנות מצווה** |
| **תל חי כחצר חקלאית** |
| 8 | **מוזיאון חצר ראשונים** | **קיבוץ עין שמר** | **אתגרי הגנה וביטחון** |
|  |  |  | **הכי חלוצי זה הכי ישראלי**  **חפש את הסליק** |

| 9 | **מוזיאון מגדל דוד** | **ירושלים** | **חלום לך ירושלים** |
| --- | --- | --- | --- |
| **השער לירושלים** |
| 10 | **מוזיאון בית המאירי** | **צפת** | **צפת בתש"ח** |

בברכה,

גור רוזנבלט, סמנכ"ל ומנהל מינהל חברה ונוער

שושי שפיגל, ממונה חח"ק

עדי אורן, מ"מ אגף של"ח וידיעת הארץ

סימה עובדיה פורצנל, מנהלת אגף יישומי חוק ומדיניות